ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018031
ขอให้ปรับปรุงการให้บริการของเจ้าหน้าที่ทันตแพทย์ ศูนย์บริการสาธารณสุข 23 ถนนสี่พระยา เขตบางรัก แขวงมหาโพธาราม (จากการตรวจสอบข้อมูล แขวงสี่พระยา) กรุงเทพมหานคร เนื่องจากผู้ร้องแจ้งว่า เมื่อวันที่ 1 พฤษภาคม 2566 ผู้ร้องได้เข้าไปใช้บริการรักษาฟัน ผู้ร้องประสงค์ที่จะอุดฟัน เมื่อเข้าไปห้องตรวจ แพทย์ได้ทำการให้ผู้ร้องบ้วนปากและตรวจสุขภาพฟัน แต่ก็ไม่ได้ทำการรักษาอุดฟันให้แก่ผู้ร้อง เจ้าหน้าที่แพทย์หญิง (ไม่ทราบชื่อ ไม่ทราบนามสกุล) ซึ่งมีรูปพรรณสัณฐาน อายุประมาณ 40-50 ปี สูงประมาณ 150 เซนติเมตร แจ้งกับผู้ร้องว่า "ยังทำไม่ได้คนไข้เยอะ ต้องจองคิวนัดล่วงหน้า ให้เข้ามาอีกครั้งช่วงเดือนกรกฎาคม หากต้องการที่จะทำเร็วๆ ต้องไปทำที่อื่น" อีกทั้งมีการอ้างสถานการณ์การแพร่ระบาดโรคติดเชื้อไวรัสโคโรนา 2019 (COVID-19) จะต้องจองคิวล่วงหน้าเท่านั้น ซึ่งผู้ร้องแจ้งว่าให้รอนานมาก ตั้งแต่เวลา 05.00 น. จนถึงปัจจุบัน (วันที่ 1 พฤษภาคม 2566) เวลาประมาณ 09.23 น. แต่เจ้าหน้าที่กลับไม่อุดฟันให้กับผู้ร้อง จากกรณีดังกล่าวส่งผลให้ผู้ร้องไม่พึงพอใจการให้บริการเป็นอย่างมากกับการปฏิบัติหน้าที่ของเจ้าหน้าที่ทันตแพทย์ จึงประสงค์ให้หน่วยงานที่เกี่ยวข้องตรวจสอบและปรับปรุงการให้บริการของเจ้าหน้าที่ฯ หน่วยงานดังกล่าว (ผู้ร้องยินดีเปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata